## Hvordan overlever man på atoller? – landbrug

Formålet med denne opgave er at forstå, hvilke udfordringer der er ved at dyrke afgrøder på en atol, og hvordan lokalbefolkningen forsøger at løse disse udfordringer. En nødvendig forudsætning for at kunne dyrke planter er, at der er en vis mængde nedbør, men der er også andre betingelser, der skal være er opfyldt.

I denne opgave skal du opsummere betingelserne for at dyrke afgrøder på atoller og undersøge, hvilke afgrøder der produceres i udvalgte atolø-stater.

1. **Analyse af afsnit 2.7 i bogen.**
	1. Hvilke afgrøder dyrkes på atoller? Og hvad kan man bruge disse afgrøder til?
	2. Hvilke faktorer er begrænsende for landbruget på en atol?
	3. Hvordan er jordbunden på en atol?
	4. Hvordan kan man ændre på jordbundens ’frugtbarhed’?
2. **Find info om stillehavsatollernes fødevareproduktion via FN’s landbrugsorganisation FAO’s** [**landbrugsstatistik**](http://www.fao.org/faostat/)**.**
* Klik på ’Explore Data” 🡪 ’Crops’ 🡪 ’Visualize data’
* Vælg dernæst på skift nogle af følgende atolø-stater under ’Country/region’: *Tuvalu*, *Kiribati*, *Marshall Islands*, *Micronesia, French Polynesia.*
* For hver atolø-stat kan du finde et søjlediagram længere nede på siden, over ’Most produced commodities’ (= De mest producerede varer). Gem udvalgte søjlediagrammer.
* For hver atolø-stat kan du under ’Item’ i menuen indtaste én af de vigtigste afgrøder, fx ’bananas’, og se udviklingen i produktion (i ton og areal) fra 1994 og frem til i dag under ’Production/Yield quantities of xxx’. Gem udvalgte kurvediagrammer/grafer.
	1. Beskriv, hvilke afgrøder der produceres mest af på de forskellige atoller, samt hvor stor produktionsmængden / -arealet er nu og tidligere.
	2. Vurder, hvad der ligger til grund for valget af netop disse afgrøder.
	3. Diskuter mulighederne for at øge produktionen af de eksisterende eller helt andre afgrøder.
	4. Hvis der er tid, kan du foretage en sammenligning med andre østater, som hovedsageligt består af høje øer, fx *Solomon Islands*, *Papua New Guinea*, *Vanuatu*.
1. **Eksperiment: Nedsivning (permeabilitet) af vand i 2 forskellige jordtyper**
* **Se opgave 2.6.B:** Udfør eksperimentet i bilag 1.
* Hvilken jordtype har den største permeabilitet? Og hvad betyder dette for jordens dyrkbarhed?
1. Hvad siger resultaterne af eksperimentet om befolkningens muligheder for overlevelse på en atol?
2. Er der andre forhold, der skal forklares for at vide, om befolkningen kan overleve?

|  |
| --- |
| Gem svar og data, så de kan indgå i besvarelsen af den overordnede problemstilling ”Hvordan kan man overleve på stillehavsatoller?” De eksperimentelle målinger skal gemmes, så de nemt kan indgå i opgavebesvarelsen og medbringes til eksamen. **HUSK:** *Jo bedre data – des bedre argumentation.* |